21. Strandplanternes Blomsterbiologi og Frøspredning 313 



Af farvede Kødfrugter, dermaatte antages beregnede paa Spred- 

 ning derved, at Dyr opsøge og fortære dem, er der yderlig faa, nemlig 

 kun Asparagus officinalis. Om der findes noget Dyr, der søger dens 

 røde Bær, ved jeg ikke; de friske Frugter gaa i nogle Tilfælde straks 

 til Bunds i fersk Vand, men flyde i andre Tilfælde over en Uge; 

 dykkede jeg dem ned i Vandet, steg de hurtigt op igen. Naar de 

 ere blevne mere tørre, og Kødet er blevet svampet i flyde de endnu 

 lettere. De synes i alt Fald at kunne benytte Vandtransport. 



Efter hvad jeg kan se, spiller altsaa Transport ved Dyr en endnu 

 mindre Rolle for Strand vegetation en end Vinden, og dette er jo ogsaa 

 ret naturligt. Derimod findes der en Mængde Frø, som ere tilpassede 

 til Vandtransport. I hvilken Grad Planterne udsaaes ved Vandets 

 Hjælp, viser sig ofte tydeligt i Tanglinierne, der ere fulde af Planter, 

 eller deri, at man ser Planterne vokse i lange Linier, som ere paral- 

 lelle med Kystlinien, selv om der ingen Tang er; de repræsentere 

 Havets højeste Stand til et vist Tidspunkt, da deres Frø udsaaedes. 



Ovenfor nævntes, at Honckenya kan findes saaledes voksende i 

 Bælter, som ere hundreder af Meter lange, men kun faa Meter brede, 

 tydelig nok fremkomne ved en af Havet besørget Udsæd (S. 74). Paa 

 samme Maade kan man se Åtriplex og Cakile i lange Linier, der ere 

 parallele med Kystranden ^ 



Udsæd paa Stranden ved Vandets Hjælp sker i mange Tilfælde 

 aabenbart ved løsrevne Stykker af Rodstokke; jeg har gentagne 

 Gange forvisset mig om, at smaa Eksemplarer af Hjælme, der voks- 

 ede uden for Klitfoden, vare grundlagte af et Stængelstykke; under- 

 tiden sad 3— 4 Skud sammen, udviklede fra lige saa mange Knopper 

 af en Udløber. Det samme gælder for Triticum junceum og Elymus 

 arenarius. Hos Sernander findes lignende Angivelser om Brudstykker 

 af Agrostis alba, Honckenya, Glaux, Hippophaes og andre, som ere 

 fundne i Opdriften; Honckenyas Stængler med de mange, hvilende 

 Knopper (se S. 73) maa være særlig vel skikkede til at grundlægge 

 nye Individer. Paa lignende Maade ere utvivlsomt ogsaa mange 

 Planter i Skjern Aas Delta opstaaede ved Udsæd af Skuddele af 

 Planter, som have vokset højere oppe (S. 238) ^. 



Ved Vintertide vil maaske ogsaa Isen være en overmaade vigtig 

 Faktor ved Transport af Planter fra Sted til andet (jvfr. S. 214). 



^ Naar Strandvoldenes Lavninger undertiden vise lignende lange Linier, er det 

 maaske Vinden, som her har udsaaet Frøene. 



* Naturligvis ville ogsaa hele Planter undertiden blive transporterede af Vandet. 

 Hallier fortæller (Bol an. Zeitg., 16) om et Eksemplar af Aster tripolium, der blev 

 fundet flydende paa Vandet, fisket op og plantet; den voksede godt. Men man ved 

 jo ikke, hvor længe og hvor langt den havde drevet om. 



